Συντεταγμένες: 36°02′N 103°48′E﻿ / ﻿36.033°N 103.800°E﻿ / 36.033; 103.800

Άποψη του Λαντσόου
To **Λαντσόου** (κινεζικά: 兰州, προφέρεται: [lǎn.ʈʂóu]) είναι η πρωτεύουσα και μεγαλύτερη πόλη της επαρχίας Γκανσού, στη βορειοδυτική Κίνα. Σύμφωνα με την απογραφή του 2010, το Λαντσόου έχει 3.616.163 κατοίκους, από τους οποίους αστικός πληθυσμός είναι οι 2.177.130. Η πόλη είναι κτισμένη στις όχθες του Κίτρινου Ποταμού, σε υψόμετρο περίπου 1.600 μέτρων. Λόγω της θέσης της έχει μεταβληθεί σε σημαντικό εμπορικό κέντρο συνδέοντας τις δυτικότερες περιοχές της Κίνας και τις ανατολικές.

Η πόλη αναφέρεται για πρώτη φορά κατά τη διάρκεια της δυναστείας Τσιν (3ος αιώνας π.Χ.). Η πόλη αποτέλεσε τμήμα του δρόμου του Μεταξιού και επί δυναστείας Χαν ήταν γνωστή ως Χρυσή Πόλη (Τζιντσέν). Η πόλη λόγω της στρατηγικής της θέσης έγινε πρώτα έδρα κομητείας και μετά αρχηγείο στρατού. Μετά τη πτώση της δυναστείας Χαν, ανήκε σε διάφορες φυλές και στο 4ο αιώνα μ.Χ. ήταν έδρα του ανεξάρτητου βασιλείου Λιανγκ, ενώ στη συνέχεια, επί δυναστείας βόρεια Βέι, επανήλθε στη θέση της ως αρχηγείο στρατού, ενώ επί δυναστείας Σούι έγινε για πρώτη φορά έδρα της περιφέρειας Λαντσόου. Το 763 κατακτήθηκε από τους Θιβετιανούς, το 843 από τη δυναστεία Τανγκ, τη δυναστεία Σι Σία, τη δυναστεία Σονγκ το 1041, το 1127 στη δυναστεία Τζιν και το 1235 στους Μογγόλους. Το 1666 το Λαντσόου έγινε πρωτεύουσα της νεοσύστατης επαρχίας Γκανσού. Η πόλη καταστράφηκε από την εξέργεση των μουσουλμάνων του Γκανσού το 1864-75, επειδή η πόλη έγινε το προπύργιό τους. Το 1907 στη πόλη κατασκευάστηκε η πρώτη γέφυρα επί τους Κίτρινου ποταμού. Τη δεκαετία του 1920 η πόλη έγινε το επίκεντρο της Σοβιετικής επιρροής στην Κίνα και χρησίμευε για την μεταφορά προμηθείων στη Σιάν. Η πόλη βομβαρδίστηκε σφοδρά από τους Ιάπωνες κατά τη διάρκεια του Β΄ Παγκοσμίου Πολέμου. Η πόλη σήμερα έχει βιομηχανοποιηθεί έντονα.

Η πόλη είναι το κέντρο της βιομηχανίας πετροχημικών. Η πόλη συνδέεται με αγωγούς με τα αποθέματα πετρελαίου στο δυτικό Γκανσού. Στη πόλη επίσης κατασκευάζονται μηχανές τρένων, εξοπλισμός εξόρυξης και εργαλεία. Διαθέτει επίσης συγκροτήματα χαλυβουργίας και μεταλλουργίας (αλουμίνιο), εργοστάσια τσιμέντου, ένα συγκρότημα χημικού και πετρελαϊκού εξοπλισμού και εργαλειομηχανών, χημικών προϊόντων και μηχανουργίας και υφαντουργείες. Το 1909 ιδρύθηκε το πανεπιστήμιο του Λαντσόου. Στη πόλη βρίσκονται κήποι με τεράστιους νερόμυλους, οι οποίοι χρησίμευαν για την άρδευση της γης από το Κίτρινο Ποταμό.

Παραπομπές
----------

1. ↑  *Seventh National Population Census of the People's Republic of China*. tjj.gansu.gov.cn/tjj/c109490/202105/57563f0124de46b6b33667c431228532.shtml.
2. ↑  Xian Xiaowei, Zhang Linyuan, Ai Nanshan and Wihelm Wohlke, *On the relation between the evolution of natural environment and human factors and the development of urban settlement—Take the Lanzhou Valley Basin as an examples*, Springerlink vol.1,no.1 (1991)[*νεκρός σύνδεσμος*]
3. ↑  C.Michael Hogan, *Silk Road, North China*, the Megalithic Portal, ed. Andy Burnham
4. ↑  History of Lanzhou (兰州) www.drben.net
5. 1 2  Lanzhou *Encyclopædia Britannica*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243551058
* GND: 4270171-5
* NDL: 00647730
* NKC: xx0037744

 |

 |